open-index/open-wikipedia-markdown huggingface dataset:
Շրիվպորտ

**Շրիվպորտ** (), քաղաք ԱՄՆ-ի Լուիզիանա նահանգում։ Բնակչության քանակով ԱՄՆ-ում գրավում է 100-րդ տեղը։ Քաղաքը գտնվում է Ռեդ Ռիվեր գետի աջ ափին։ Արվարձանների հետ միասին Շրիվպորտի բնակչությունը գերազանցում է 375,000 մարդը։ Շրիվպորտը «Արկ-Լա-Տեխ» թաղամասի ֆինանսական կենտրոնն է, որը գտնվում է Արկանզասի, Լուիզինայի և Տեխաս նահանգների սահմանամերձ շրջանում։ Քաղաքն ունի ոչ պաշտոնական տիտղոս՝ «Դարպաս Տեղասում»։ Քաղաքը կոչվում է կապտան Հենրի Շրևի անունով։

## Աշխարհագրություն և կլիմա

Խոնավ մերձարևադարձային քաղաք է։ Ձմռանը գիշերները ջերմաստիճանը կարող է նվազել 0-ից մի փոքր ցածր, բայց ցերեկը՝ 10-20 աստիճան։ Մնացած բոլոր եղանակներին ջերմաստիճանը սովորաբար գերազանցում է 20 աստիճանը։ Խոնավությունը բարձր է, հաճախակի անձրևներ են տեղում։ Հողերը խիստ ճահճոտ են։

Ռեդ Ռիվերի մյուս կողմում Բոսիեր Սիթի փոքր քաղաքն է (որոշ տեղացիներ անվանում են Բոգիեր, Բոսյեր անուններով), որը փաստացի Շրիվպորտայի մասն է։ Բոսիեր Սիթիում տեղակայված է մեծ ԱՄՆ ռազմական օդային բազա։

Քաղաքին հարում և մոտավորապես 2/3-ով նրա տարածքում է գտնվում Քրոս Լեյք () խոշոր լիճը, որն ունի շուրջ 1-2 կմ լայնություն և ավելի քան 20 կիլոմետր երկարություն։

## Ժողովրդագրություն

Մոտավորապես հավասար են սպիտակամորթները և սևամորթները։ Շատ քիչ են լատինոամերիկացիները և հարավարևելյան ասիացիները։

## Տնտեսություն

Շրիվպորտը արդյունաբերական քաղաք է,  շատ խաղատներ կան (Eldorado, Sam’s Town, Horseshoe և այլն), այստեղ է նաև Լուիզինայի պետական համալսարանի (LSU)   մասնաճյուղը, որը կարևոր դեր է խաղում։

## Ծանոթագրություններ

## Արտաքին հղումներ
* Քաղաքի պաշտոնական էջ
* ''Shreveport Times'' թերթ

Կատեգորիա:1836 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:1836 հիմնադրումներ ԱՄՆ-ում
Կատեգորիա:1836 հիմնադրված պետություններ և տարածքներ
Կատեգորիա:ԱՄՆ-ի նախկին մայրաքաղաքներ
Կատեգորիա:Լուիզիանայի քաղաքներ
Վիլլի Մոկացյան

**Վիլլի Հովհաննեսի Մոկացյան** (), ջութակահար, Հայաստանի վաստակավոր արտիստ։

## Կենսագրություն
Վիլլի Մոկացյանը ծնվել է 1932 թվականի հոկտեմբերի 22-ին, Երևանում։ Ավարտել է Երևանի Պյոտր Չայկովսկու անվան երաժշտական դպրոցը, որից հետո, ՀՀ արվեստի վաստակավոր գործիչ, պրոֆեսոր Հրաչյա Բոգդանյանի ղեկավարությամբ՝ Երևանի Կոմիտասի անվան պետական կոնսերվատորիայի ասպիրանտուրան։ 1961-1970 թվականներին Վիլլին եղել է Երևանի կոնսերվատորիայի դաշնամուրային տրիոյի արտիստ։ Այդ ընթացքում թողարկել է ձայնասկավառակ։ 1971-1980 թվականներին եղել է Երևանի կոնսերվատորիայի լարային կվարտետի արտիստ, իսկ 1972-1974 թվականներին՝ հեռուստառադիոյի սիմֆոնիկ նվագախմբի կոնցերմայստեր։

Վիլլի Մոկացյանը ծավալել է մանկավարժական գործունեություն։ Նա 1978-1994 թվականներին եղել է Երևանի կոնսերվատորիայի լարային նվագարանների ամբիոնի վարիչ, ինչպես նաև` նույն ամբիոնի ջութակի դասարանի պրոֆեսոր։ Այդ թվականներին Վիլլին եղել է Երևանի Պյոտր Չայկովսկու անվան երաժշտական դպրոցի ջութակի դասատու։

Առնո Բաբաջանյանը ջութակի իր հռչակավոր կոնցերտը նվիրել է Վիլլի Մոկացյանին։ Նա կոմպոզիտորի՝ ջութակի մասնակցությամբ բոլոր գործերի միակ կատարողն էր Հայաստանում։

Վիլլի Մոկացյանը մահացել է 1997 թվականի հունվարի 26-ին՝ Երևանում։

## Ելույթներ
Վիլլի Մոկացյանը մի շարք մենահամարգներ և ելույթներ է ունեցել տարբեր նվագախմբերի և համույթների կազմում։ Նա նաև հյուրախաղերով հանդես է եկել Ուկրաինայում, Վրաստանում, Կուբայում, ԱՄՆ-ում։

1974-1976 թվականներին գործուղվել է Կուբա և դասավանդել Հավանայի Արվեստի ազգային դպրոցում։ Նա ուսանել է հայ ջութակահարների, և նրա սաները միջազգային, համամիութենական, Անդրկովկասյան և հանրապետական 33 մրցույթի դափնեկիրներ են դարձել։

Վիլլին մասնակցել է Լորիս Ճգնավորյանի ղեկավարած Հայաստանի պետական ֆիլհարմոնիք նվագախմբի (ՀՊՖՆ) Ավստրիայի հյուրախաղերին։

## Մրցույթներ
Վիլլի Մոկացյանը 1960 թվականին մասնակցել է երաժիշտ-կատարողների Անդրկովկասյան 1-ին մրցույթին՝ որտեղ զբաղեցրել է 2-րդ տեղը։

1961 թվականին՝ ջութակահարների համամիութենական մրցույթին, որտեղ էլ ստացել է խրախուսական մրցանակ։

## Կոչումներ
1974 թվականին արժանացել է Հայաստանի վաստակավոր արտիստի կոչման։ Նրա անունով է կոչվել Երևանի Նուբարաշեն համայնքի երաժշտական դպրոցը։

## Ծանոթագրություններ

Կատեգորիա:1932 ծնունդներ
Կատեգորիա:1997 մահեր
Կատեգորիա:Երաժիշտներ այբբենական կարգով
Կատեգորիա:Երևան քաղաքում ծնվածներ
Կատեգորիա:Երևան քաղաքում մահացածներ
Կատեգորիա:Հայ ջութակահարներ
Կատեգորիա:Հայաստանի վաստակավոր արտիստներ
Կատեգորիա:Հոկտեմբերի 22 ծնունդներ
Կատեգորիա:Հունվարի 26 մահեր
Օլեգ Շչերբակ

**Օլեգ Շչերբակ** (, ), ռուս դիվանագետ։

## Կենսագրություն
1972 թվականին ավարտել է Մոսկվայի միջազգային հարաբերությունների պետական ինստիտուտը։ 1972 թվականից զբաղվում է դիվանագիտական գործունեությամբ։

* 1972-1976 թվականներին՝ Թանզանիայում ԽՍՀՄ դեսպանության թարգմանիչ, հերթապահ ռեֆերենտ։
* 1977 թվականից 1984 թվականներին եղել է ԽՍՀՄ արտաքին գործերի նախարարության աֆրիկյան երրորդ բաժանմունքի երրորդ, երկրորդ քարտուղար։
* 1984 թվականից մինչև 1990 թվականը Քենիայում եղել է ԽՍՀՄ դեսպանության առաջին քարտուղար։
* 1990 թվականից մինչև 1992 թվականը զբաղեցրել է ԽՍՀՄ արտաքին գործերի նախարարության Աֆրիկայի երկրների ղեկավարության բաժանմունքի վարիչի, խորհրդականի պաշտոնը (1991 թվականից՝ Ռուսաստանի)։
* 1993-1998 թվականներին Նյու Յորքում եղել է ՄԱԿ-ին կից Ռուսաստանի Դաշնության մշտական ներայացչության ավագ խորհրդական, խորհրդական։
* 1999 թվականից 2001 թվականներին զբաղեցրել է Ռուսաստանի արտաքին գործերի նախարարության Աֆրիկայի դեպարտամենտի տնօրենի տեղակալի պաշտոնը։
* 2001 թվականի հուլիսի 24-ից մինչև 2007 թվականի սեպտեմբերի 14-ը Զիմբաբվեում եղել է Ռուսաստանի Դաշնության արտակարգ և լիազոր դեսպան։
* 2001 թվականի հոկտեմբերի 19-ից մինչև 2007 թվականի սեպտեմբերի 10-ը Մալավիում եղել է Ռուսաստանի Դաշնության արտակարգ և լիազոր դեսպան։
* 2007-2008 թվականներին՝ Ռուսաստանի արտաքին գործերի նախարարության Աֆրիկայի դեպարտամենտի տնօրենի տեղակալ։
* 2008 թվականի սեպտեմբերի 10-ից մինչև 2010 թվականը եղել է Ռուսաստանի արտաքին գործերի նախարարության անվտանգության դեպարտամենտի տնօրեն։
* 2010 թվականի նոյեմբերի 17-ից մինչև 2018 թվականի օգոստոսի 3-ը Հյուսիսային Մակեդոնիայում զբաղեցրել է Ռուսաստանի Դաշնության արտակարգ և լիազոր դեսպանի պաշտոնը։

## Անձնական կյանք
Ամուսնացած է, ունի մեկ դուստր և մեկ որդի։

## Դիվանագիտական աստիճան
* 1-ին դասի արտակարգ և լիազոր դեսպանորդ (2004 թվականի մայիսի 1)
* Արտակարգ և լիազոր դեսպան (2009 թվականի հունիսի 1)

## Ծանոթագրություններ

## Արտաքին հղումներ
* Биография на сайте Посольства России в Македонии
* Биография на сайте МИД России

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Պատվո շքանշանի ասպետներ (Ռուսաստան)
Վյաչեսլավ Շումսկի

**Վյաչեսլավ Շումսկի** (, ), ռուս դիվանագետ։

## Կենսագրություն
1972 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1972 թվականից զբաղվում է դիվանագիտական գործուեությամբ։

* 1990-1991 թվականներին՝ ԽՍՀՄ արտաքին գործերի նախարարության Աֆրիկայի երկրների ղեկավարման բաժանմունքի վարիչ։
* 1991-1996 թվականներին եղել է ԽՍՀՄ դեսպանատան խորհրդական, իսկ հետո ԱՄՆ-ում Ռուսաստանի դեսպանության խորհրդական։
* 1996-ից 1998 թվականներին եղել է Ռուսաստանի Դաշնության արտաքին գործերի նախարարության Աֆրիկայի դեպարտամենտի տնօրենի տեղակալ, գլխավոր խորհրդական։
* 1998 թվականի նոյեմբերի 11-ից մինչև 2003 թվականի օգոստոսի 20-ը Նամիբիայում զբաղեցրել է Ռուսաստանի Դաշնության արտակարգ և լիազոր դեսպանորդի պաշտոնը։
* 2003 թվականից մինչև 2006 թվականը եղել է Ռուսաստանի Դաշնության արտաքին գործերի նախարարության ԱՊՀ երկրների առաջին դեպարտամենտի տնօրենի տեղակալ։
* 2006 թվականի հուլիսից մինչև 2008 թվականի սեպտեմբերը զբաղեցրել է Ռուսաստանի Դաշնության արտաքին գործերի նախարարության ԱՊՀ երկրների առաջին դեպարտամենտի տնօրեն։
* 2008 թվականի սեպտեմբերի 11-ից մինչև 2013 թվականի հունիսի 3-ը Կիպրոսում եղել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1998 թվականի ապրիլի 18)
* 1-ին դասի արտակարգ և լիազոր դեսպանորդ (2002 թվականի հունվարի 15)
* Արտակարգ և լիազոր դեսպան (2010 թվականի փետրվարի 9)

## Ծանոթագրություններ

## Արտաքին հղումներ
*Биография на сайте МИД России

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Միշել Մայոր

**Միշել Մայոր** (), շվեյցարացի աստղաֆիզիկոս, Ժնևի համալսարանի պատվավոր պրոֆեսոր (աստղաֆիզիկայի ամբիոն)։ Մայորը հանգստի է անցել պաշտոնապես 2007 թվականին, բայց շարունակում է մնալ Ժնևի աստղադիտարանի ակտիվ հետազոտողներից մեկը։ Հանդիսանում է 2010 թվականի Վիկտոր Համբարձումյանի անվան միջազգային գիտական մրցանակի համասեփականատեր է։ Ֆիզիկայի բնագավառի Վոլֆի (2017) և Նոբելյան (2019, Դիդյե Կելոյի հետ միասին) մրցանակների դափնեկիր է։

## Գործունեություն
1966 թվականին Լոզանի համալսարանում ստացել է ֆիզիկայի մագիստրոսի աստիճան, 1971 թվականին Ժնևի աստղադիտարանում՝ աստղագիտության դոկտորի աստիճան։ Նրա դիսերտացիան պարունակում է Արեգակի մերձակայքում աստղերի կինեմատիկական հատկությունների ուսումնասիրություն, որը կապված է Գալակտիկայի պարուրավոր կառուցվածքի հետ։ Կարճ ժամանակ աշխատել է Քեմբրիջի համալսարանի աստղագիտության ինստիտուտում (1971)։ Աշխատելով Ժնևի համալսարանում՝ նա մի քանի ստեղծագործական արձակուրդներ է անցկացրել Չիլիի Եվրոպական հարավային աստղադիտարանում (ESO) և Հավայան համալսարանի աստղագիտության ինստիտուտում։

1989-1992 թվականներին նա ղեկավարել է Եվրոպական Հարավային աստղադիտարանի Խորհրդակցական Խորհուրդը, 1990-1993 թվականներին եղել է Շվեյցարիայի աստղաֆիզիկայի և աստղագիտության ընկերության նախագահ (Swiss Society of Astrophysics and Astronomy)։ Եղել է Միջազգային աստղագիտական միության մի քանի հանձնաժողովների նախագահ, իսկ հիմա միության ակտիվ անդամ է։

1995 թվականին Դիդյե Կելոյի հետ միասին հայտնաբերել է 51 Պեգասա b-ն՝ արևանման աստղի շուրջ պտտվող առաջին էքսոմոլորակը (51 Պեգասա)։ Այդ հայտնաբերման համար Մայորը և Կելոն 2019 թվականին ստացել են Ֆիզիկայի Նոբելյան մրցանակ։

## Մրցանակներ
* 1998՝ Ժյուլ Ժանսենի մրցանակ,
* 1998՝ Marcel Benoist Prize,
* 2000՝ Բալցանի մրցանակ,
* 2004՝ Ալբերտ Այնշտայնի մեդալ,
* 2004՝ Պատվավոր Լեգեոնի շքանշանի ասպետ,
* 2005՝ Շաո մրցանակ,
* 2010՝ Վիկտոր Համբարձումյանի անվան միջազգային գիտական մրցանակ,
* 2010՝ Կառլ Շվարցշիլդի մեդալ,
* 2011՝ BBVA Foundation Frontiers of Knowledge Awards,
* 2015՝ Թագավորական աստղագիտական ընկերության ոսկե մեդալ,
* 2015՝ Կիոտոյի մրցանակ,
* 2017՝ Ֆիզիկայի Վոլֆի մրցանակ,
* 2019՝ Ֆիզիկայի Նոբելյան մրցանակ

## Ծանոթագրություններ

## Արտաքին հղումներ
* Միշել Մայորը «Ալբերտ Այնշտայնի ընկերություն» կայքում

Կատեգորիա:20-րդ դարի աստղագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Աստղաֆիզիկոսներ
Կատեգորիա:Բալցանի մրցանակի դափնեկիրներ
Կատեգորիա:Ժնևի համալսարանի շրջանավարտներ
Կատեգորիա:Լոզանի համալսարանի շրջանավարտներ
Կատեգորիա:Նոբելյան մրցանակի դափնեկիրներ
Կատեգորիա:Շվեյցարացի գիտնականներ
Կատեգորիա:Շվեյցարացի ֆիզիկոսներ
Կատեգորիա:Ֆրանսիայի գիտությունների ակադեմիայի անդամներ
Դմիտրի Ցվետկով

**Դմիտրի Ցվետկով** (, ), ռուս դիվանագետ։

## Կենսագրություն
1990 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1992 թվականին Մոսկվայի միջազգային հարաբերությունների պետական ինստիտուտի ասպիրանտուրան։ 1992 թվականից զբաղվում է դիվանագիտական գործունեությամբ։ Տիրապետում է քմերերեն, ֆրանսերեն և անգլերեն լեզուներին։ Քաղաքական գիտությունների թեկնածու (2002)։

* 2001-ից մինչև 2004 թվականը եղել է Ռուսաստանի Դաշնության արտաքին գործերի նախարարության եվրոպական երկրորդ դեպարտամենտի բաժանմունքի պետ։
* 2004 թվականից մինչև 2009 թվականը Լիտվայում եղել է Ռուսաստանի դեսպանության խորհրդական-դեսպանորդ։
* 2009 թվականից մինչև 2013 թվականը զբաղեցրել է Ռուսաստանի Դաշնության արտաքին գործերի նախարարության եվրոպական երկրորդ դեպարտամենտի տնօրենի տեղակալի պաշտոնը։
* 2013 թվականի նոյեմբերի 7-ից՝ Կամբոջայում Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2007 թվականի հոկտեմբերի 24)
* 1-ին դասի արտակարգ և լիազոր դեսպանորդ (2015 թվականի դեկտեմբերի 22)

## Ծանոթագրություններ

## Արտաքին հղումներ
* Биография на сайте МИД России
* Страница посла на сайте посольства России в Камбодже 

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Միխայիլ Ցվիգուն

**Միխայիլ Ցվիգուն** (, ), ռուս դիվանագետ, Ջիբութիում (1995—1999) և Կոնգոյի Հանրապետությունում (2003—2009) Ռուսաստանի Դաշնության արտակարգ և լիազոր դեսպան։

## Կենսագրություն
1968 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը, 1977 թվականին՝ ԽՍՀՄ արտաքին գործերի նախարարության դիվանագիտական ակադեմիայի առաջնորդող դիվանագիտական աշխատակիցների կատարելագործման կուրսերը և 1989, 2001 թվականներին Դիվանագիտական ակադեմիայի որակավորման բարձրացման ֆակուլտետը։ 1968 թվականից զբաղվում է դիվանագիտական գործունեությամբ։ Տիրապետում է արաբերեն և ֆրանսերեն լեզուներին։

* 1984-1987 թվականներ՝ Եգիպտոսում ԽՍՀՄ դեսպանության խորհրդական-դեսպանորդ։
* 1988 թվականից մինչև 1995 թվականը եղել է ԽՍՀՄ, իսկ 1991 թվականից` Ռուսաստանի արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի տնօրենի տեղակալ, բաժնի պետի տեղակալ, բաժանմունքի վարիչ։
* 1995 թվականի մայիսի 26-ից մինչև 1999 թվականի մայիսի 5-ը Ջիբութիում եղել է Ռուսաստանի Դաշնության արտակարգ և լիազոր դեսպան։
* 1999-ից 2003 թվականներին եղել է Ռուսաստանի Դաշնության  արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի գլխավոր խորհրդական։
* 2003 թվականի նոյեմբերի 11-ից մինչև 2009 թվականի հոկտեմբերի 15-ը Կոնգոյի Հանրապետությունում եղել է Ռուսաստանի Դաշնության արտակարգ և լիազոր դեսպան։

2009 թվականից թոշակառու է։

## Դիվանագիտական աստիճան
* 1-ին դասի արտակարգ և լիազոր դեսպանորդ (1993 թվականի սեպտեմբերի 22)
* Արտակարգ և լիազոր դեսպան (1997 թվականի սեպտեմբերի 12)

## Ծանոթագրություններ

## Արտաքին հղումներ
* Биография на сайте МИД России 
* Биография на сайте Центра военно-политических исследований МГИМО

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Բորիս Չապլին

**Բորիս Չապլին** (, ), ռուս դիվանագետ, արտակարգ և լիազոր դեսպան։

## Կենսագրություն
Բորիս Չապլինը ծնվել է 1931 թվականի սեպտեմբերի 8-ին Մոսկվայում՝ քաղաքական գործչի, ՀԼԿԵՄ-ի նախկին առաջին քարտուղար Նիկոլայ Չապլինի ընտանիքում, որին գնդակահարել են 1938 թվականին։ Խորհրդային Միության կոմունիստական կուսակցության անդամ 1961 թվականից։ 1955 թվականին ավարտել է Մոսկվայի լեռնային ինստիտուտը։ Տեխնիկական գիտությունների թեկնածու (1963), դոցենտ։

* 1955 թվականից լեռնային վարպետ, Կուզբասի ածխային հանքերի մասի պետ։
* 1957 թվականից մինչև 1965 թվականը եղել է գիտական աշխատող։
* 1965 թվականից մինչև 1968 թվականը Մոսկվայում զբաղեցրել է Խորհրդային Միության կոմունիստական կուսակցության Հոկտեմբերյան ռայկոմի երկրորդ քարտուղարի պաշտոնը։
* 1968 թվականից մինչև 1974 թվականը եղել է՝ Խորհրդային Միության Կոմունիստական կուսակցության Չերյոմուշկինի ռայկոմի առաջին քարտուղարի պաշտոնը։
* 1974 թվականի հոկտեմբերի 11-ից մինչև 1986 թվականը Վիետնամում եղել է Ռուսաստանի Դաշնության արտակարգ և լիազոր դեսպան։
* 1976 թվականից մինչև 1990 թվականը եղել է Խորհրդային Միության կոմունիստական կուսակցության անդամի թեկնածու։
* 1986 թվականից մինչև 1991 թվականը զբաղեցրել է ԽՍՀՄ արտաքին գործերի նախարարի տեղակալի պաշտոնը։
* 1992-ից 1997 թվականներին Շանհայում եղել է Ռուսաստանի Դաշնության գլխավոր հյուպատոս։

Բորիս Չապլինը մահացել է 2015 թվականի ապրիլի 3-ին Մոսկվայում։

## Ծանոթագրություններ

## Գրականություն
* Дипломатический словарь. В 3-х томах. Гл. ред. А. А. Громыко, А. Г. Ковалев, П. П. Севостьянов, С. Л. Тихвинский. — М.: Наука, 1985—1986 г.  — Т. 3, с. 561.
* Ежегодник Большая советская энциклопедия, 1987 / М. Советская энциклопедия — С. 595.

## Արտաքին հղումներ
* Ордена 
* Сообщение МИД России «О кончине Б.Н. Чаплина»
* Биография на ''az-libr.ru''

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Դիվանագետներ այբբենական կարգով
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՄԿԿ անդամներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Խորհրդային դիվանագետներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:Ռուս դիվանագետներ
Կատեգորիա:Տեխնիկական գիտությունների թեկնածուներ
Աբբևիլ (Լուիզինա)

**Աբբևիլ** (), քաղաք, որը գտնվում է ԱՄՆ-ում, Լուիզիանայից հարավ, ունի 12,257 բնակիչ (2010)։

Գտնվում է Վերմիլոնի ծովածոցից 26 կմ հյուսիս, որը Մեքսիկական ծոցի մի մասն է, ունի ելք դեպի Առափնյա ջրանցք։

Հիմնադրվել է 1843 թվականին քարոզիչ կապուցինի կողմից, սկզբում կոչվում էր Լա Շապել և ստեղծվել է ֆրանսիական գյուղերի օրինակով (կառուցվել է 1854 թվականին այրված մատուռի շուրջ)։ Հիմնականում բնակչությունը կազմում էին կանադական Ակադիայից տեղափոխվածները և Միջերկրածովյան երկրներից եկածները։ Գյուղատնտեսական շրջանի առևտրի կենտրոն է (բրինձ, շաքարեղեն, ձկնաբուծություն և այլն)։ Գործում է ոչ պարենային ապրանքների արտադրություն։ Զարգացած է ձկնաբուծությունը, կաթնամթերքի, ծովամթերքի, մսի արտադրությունը։ Բնակիչներն աշխատում են նաև բնական գազի հանքերում։ Տեսարժան վայրերի թվում են քաղաքի հնագույն հատվածը, Ակադիայի պատմության թանգարանը, «Էբիի փլեյերս» թատրոնը։

### Կլիմա




## Ծանոթագրություններ

## Արտաքին հղումներ
* Աբբենվիլ, Լուիզիանո

Կատեգորիա:1843 թվականին հիմնադրված բնակավայրեր
Կատեգորիա:Լուիզիանայի քաղաքներ
Կատեգորիա:1850 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Էմմա Մաքի

**Էմմա Մաքի** (, ), ֆրանս-բրիտանական դերասանուհի։ Հայտնի է դարձել շնորհիվ Մեյվ Ուայլիի դերի՝ «Սեռական դաստիարակություն» հեռուստասերիալում։

## Կենսագրություն
Էմմա Մարգարեթ Թաշար-Մաքին ծնվել է 1996 թվականի հունվարի 4-ին]]՝ Ֆրանսիայի Լե Ման քաղաքում։  Նրա հայրը՝ Ֆիլիպը, ֆրանսիացի է, իսկ մայրը՝ բրիտանացի։ 2013 թվականին Նանտի քոլեջում Էմման ստացել է գրականության բակալավրի աստիճան։ Դրանից հետո նա տեղափոխվել է Մեծ Բրիտանիա, որտեղ ընդունվել է Լիդսի համալսարան՝ թատերական բաժանմունք։ Նրա դերասանական դեբյուտը կայացել է 2016 թվականին, «Badger Lane» սարսափ ֆիլմում դեր ստանալուց հետո։ Այնուհետև 2018 թվականին Էմման խաղացել է «Summit Fever» ֆիլմում։ 2019 թվականից նկարահանվում է «Սեռական դաստիարակություն» հեռուստասերիալում։ Արտաքին նմանության պատճառով նրան հաճախ համեմատում են դերասանուհի Մարգո Ռոբիի հետ։

## Ֆիլմագրություն
### Ֆիլմեր

### Հեռուստատեսություն

## Ծանոթագրություններ

Կատեգորիա:Ֆրանսիացի դերասանուհիներ
Կատեգորիա:Բրիտանացի դերասանուհիներ
Կատեգորիա:Լիդսի համալսարանի շրջանավարտներ
Կատեգորիա:21-րդ դարի դերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:21-րդ դարի բրիտանացի դերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Բրիտանացի մոդելներ
Կատեգորիա:Բրիտանացի կինոդերասանուհիներ
Կատեգորիա:Ֆրանսիացի կինոդերասանուհիներ
Կատեգորիա:BAFTA մրցանակի դափնեկիրներ
Կատեգորիա:Ֆրանսիացի մոդելներ
Կատեգորիա:Թատրոնի ֆրանսիացի դերասանուհիներ
ԱՄՆ նահանգ

**[[ԱՄՆ]] նահանգ** (), վարչաքաղաքական միավորների 50 բաղադրիչներից մեկը, որի ինքնիշխանությունը բաժանվում է Միացյալ Նահանգների դաշնային կառավարության հետ։ Ամերիկյան նահանգի և ԱՄՆ դաշնային կառավարության միջև ինքնիշխանության բաժանման պատճառով ամերիկացին միաժամանակ հանդիսանում է ինչպես Դաշնային Հանրապետության, այնպես էլ նրա բնակության նահանգի քաղաքացի։ Թույլտվություն չի պահանջվում պետությունների միջև կամավոր շարժման համար, մինչդեռ մեկ պետությունից Հանցագործների հանձնումը պահանջում է ճիշտ ընթացակարգ (երբեմն խնդրահարույց)։ Ավելին, ԱՄՆ Սահմանադրության համաձայն, յուրաքանչյուր նահանգի քաղաքացիներին տրվում է այլ նահանգների քաղաքացիների բոլոր արտոնություններն ու առավելությունները։ Չորս նահանգներ «*նահանգի*» փոխարեն օգտագործում են «*համագործակցություն* (ԱՄՆ)» տերմինը՝ իրենց ամբողջական պաշտոնական անուններում։

## ԱՄՆ նահանգի ցանկ

## Տես նաև
* ԱՄՆ-ի վարչական բաժանում

## Արտաքին հղումներ
* 

Կատեգորիա:ԱՄՆ-ի նահանգներ
Կատեգորիա:Առաջին աստիճանի վարչական միավորներ
Ջեյմսը և հսկա դեղձը

**Ջեյմսը և հսկա դեղձը** () երաժշտական ֆենտեզի ֆիլմ, որը նկարահանվել է 1996 թվականին։ Ռեժիսորը Հենրի Սելիկն է։ Մուլտֆիլմը նկարահանվել է ըստ Ռոալդ Դալի` 1961 թվականին գրված նույնանուն գրքի։ Ֆիլմի պրոդյուսերը Թիմ Բարթոնն է, ում հետ Սելիկը նախկինում աշխատել էր Մղձավանջ Սուրբ Ծննդից առաջ ֆիլմի վրա։ Ֆիլմում խաղարկային կինոն համատեղվում է կենդանի դերասանների և տիկնիկային անիմացիայի հետ։ Ֆիլմն ԱՄՆ-ում ստացել է PG տարիքային վարկանիշ՝ «որոշ վախեցնող պատկերների» համար։

## Սյուժե
Ջեյմս Հենրի Տրոտտերն իր ծնողների հետ լողափին անհոգ կյանք էր վարում։ Նրանք ծրագրում են տեղափոխվել Նյու Յորքի ամենամեծ շենքը։ Սակայն դժբախտություն է պատահում․ Ջեյմսի ծնողները մահանում են «Ռնգեղջյուրի» մեղքով, որը հայտնվել էր ամպրոպի պատճառով։ Նյու Յորքի փոխարեն Ջեյմսը տեղափոխվում է իր երկու անպիտան մորաքույրների՝ Սպոնժեի և Պիկեի տուն։ Նրանք ամեն կերպ նվաստացնում են Ջեյմսին՝ ստիպելով նրան կատարել տնային բոլոր գործերը։

Մի օր փոքրիկ տղան փրկում է սարդի կյանքը։ Դրանից հետո Ջեյմսը հանդիպում է անծանոթի, որը գիտեր, թե որքան բարդ էր տղայի կյանքը։ Նա տղային տալիս է «կոկորդիլոսի կախարդական լեզուներ», որոնք օժտված են կախարդական հատկություններով։ Փորձելով թաքցնել դրանք՝ Ջեյմսը դեղձի ծառի արմատների մոտ սայթաքում և ձեռքից գցում է թանկարժեք նվերը, որի արդյունքում ոչ մեծ Դեղձը հանկարծակի վերածվում է հսկա մրգի։ Չար մորաքույրները որոշում են օգտվել այս իրավիճակից։ Դա նրանց գրեթե հաջողվում է, սակայն տղան որոշում է փորձել հեքիաթային մրգի համը։ Ջեյմսի հետ նույնպես հրաշքներ են տեղի ունենում, և նա հայտնվում է մրգի մեջ։ Այնտեղ նա ծանոթանում է հսկա միջատների հետ, որոնք դառնում են նրա լավագույն ընկերները։ Ջեյմսը և իր նոր ընկերները որոշում են փախչել դեղձից և գնալ Նյու-Յորք։ Այդպես սկսվում են նրանց բազում արկածները․․․

## Դերերում
* Պոլ Տերրի՝ Ջեյմս
* Սայմոն Քելլոու
* Ռիչարդ Դրեյֆուսս
* Ջեյն Լիվզ
* Ջոաննա Լամլի
* Մարիամ Մարգուլիս
* Փիթ Փոսթլեթուեյթ
* Սյուզան Սարանդոն
* Դևիդ Թյուլիս
* Ջ․ Ստեֆեն Կոյլ

Ջեկ Սկելինգտոնը Թիմ Բյորտոնի Մղձավանջ Սուրբ Ծննդից առաջ մուլտֆիլմից հայտնվում է ֆիլմում որպես կմախքների նավի նավապետ։

## Ծանոթագրություններ

Կատեգորիա:1990-ականների անգլերեն ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Բրիտանական ֆիլմեր
Կատեգորիա:Ուոլթ Դիսնեյ ստուդիայի մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:1996 ֆիլմեր
Կատեգորիա:1996 մուլտֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում 1948 թվականին
Կատեգորիա:1990-ականների բրիտանական ֆիլմեր
Մուկեշ Ռիշի

**Մուկեշ Ռիշի** (, ), հնդիկ դերասան, որը հիմնականում խաղում է չարագործ դերեր հինդի և տելուգու լեզուներով ֆիլմերում։

## Կենսագրություն
Մուկեշը ծնվել է Ջամու և Քաշմիր նահանգի Կատհուա շրջանում, ունի Գուջար ծագում։ Ավարտել է Չանդիգարխ քաղաքի պետական քոլեջը։ Ուսումն ավարտելուց հետո երկու տարի աշխատել է Մումբայում, ապա Ֆիջիում, որտեղ հանդիպել է իր ապագա կնոջը։ Վերջինիս ընտանիքն աշխատում էր ավանդական խանութում։

Հարսանիքից հետո նրանք տեղափոխվել են Նոր Զելանդիա, որտեղ Մուկեշը սկսել աշխատել որպես մոդել, թեև խիտ գրաֆիկի պատճառով նա դժվարությամբ էր ժամանակ գտնում այդ աշխատանքի համար և դժգոհ էր մոդելային առաջադրանքներից։ 7 տարի անց նա վերադարձավ Մումբայ և ընդունվեց Ռոշան Տանեջիի դերասանական դպրոց։

Դերասանական գործունեության մեջ շրջադարձային էր «The Sword of Tipu Sultan» սերիալը, սակայն կինոյում նրա առաջին աշխատանքը «Կապույտ գետն» էր (1990), որտեղ կատարել է էպիզոդիկ դեր։ Իսկ առաջին խոշոր դերը խաղացել է «Gardish» ֆիլմում՝ կատարելով չարագործի դեր։

Ներկայումս Մուկեշը հիմնականում նկարահանվում է տելուգու լեզվով։ Այդ լեզվով նրա առաջին ֆիլմը դարձավ «Gandeevam»-ը։ Նա սկսեց խաղալ ոչ միայն բացասական դերեր, այլև դրական կերպարներ, օրինակ՝ գլխավոր հերոսների հայրերը։ Նա Բոլիվուդի այն մի քանի չարագործներից մեկն է, որոնք չեն կարողացել իրենց ձայնով հնչյունավորել տելուգու լեզվով ֆիլմերը լեզվին չտիրապետելու և ոչ ճիշտ արտասանության պատճառով։

## Անձնական կյանք
Ամուսնացած է Քեշնիի հետ, որը ծնունդով Ֆիջիից է։ Ունի մեկ որդի։

## Ֆիլմագրություն

## Ծանոթագրություններ

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Դերասաններ այբբենական կարգով
Կատեգորիա:Հեռուստատեսային դերասաններ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Գրագիտության միջազգային օր

**Գրագիտության միջազգային օր**, տոն, որը նշվում է սեպտեմբերի 8-ին։ Ամենամյա Գրագիտության միջազգային օրը ՅՈՒՆԵՍԿՕ-ի կողմից հայտարարվել է 1966 թվականին, Գրագիտության կրթության նախարարների համաշխարհային համաժողովի առաջարկով, որն անցկացվել է Թեհրանում 1965 թվականի սեպտեմբերին։ Սեպտեմբերի 8-ն այս կոնֆերանսի հանդիսավոր բացման օրն է։

Այս օրը կոչ է անում ուժեղացնել հասարակության ջանքերին ուղղված գրագիտության տարածմանը՝ ՅՈՒՆԵՍԿՕ-ի գործունեության հիմնական ոլորտներից մեկը։
* 2002 թվականին ՄԱԿ-ի գլխավոր ասամբլեան հռչակել է ՄԱԿ-ի գրագիտության տասնամյակը։
* Հաջորդ տարի Գլխավոր ասամբլեան հավանություն է տվել ՄԱԿ-ի գլխավոր քարտուղարի՝ Գրագիտության տասնամյակի նշման գործողությունների ծրագրին, և ՅՈՒՆԵՍԿՕ-ն առանձնացրել է առանցքային կետ՝ խթանել և ակտիվացնել տասնամյակի միջազգային ջանքերը։ Այդ օրը շնորհվում են ՅՈՒՆԵՍԿՕ-ի հատուկ մրցանակներ (յուրաքանչյուրը՝ 15 000 ԱՄՆ դոլարի չափով), որոնք խորհրդանշում են անգրագիտության դեմ պայքարի ամենաարդյունավետ նախաձեռնությունները։ Առաջին հերթին դրանք նշվում են Հյուսիսային Աֆրիկայում, Հարավարևելյան Ասիայում, Լատինական Ամերիկայում, Արաբական Միացյալ Էմիրություններում և Չինաստանում։

2016 թվականին այս միջազգային օրվա ստեղծման հիսուներորդ տարեդարձի կապակցությամբ շատ երկրներում անցկացվել են տոնական միջոցառումներ՝ «Կարդալով անցյալը՝ գրում ենք ապագան» խորագրով։

## Վիճակագրական տեղեկություններ
* 2005 թվականին 50-ից պակաս երկրներ ապահովել են համընդհանուր հասանելիությունը դեպի տարրական կրթություն։
* 2005 թվականին աշխարհի չափահաս բնակչության մոտ 20%-ն անգրագետ էր։

## Միջազգային օրվա ամենամյա թեմաներ
* 2006 թվական՝ «Գրագիտությունն ապահովում է կայուն զարգացում»,
* 2007 թվական՝ «Առողջություն և գրագիտություն»,
* 2008 թվական՝ «Գրագիտություն և առողջություն»,
* 2009 թվական՝ «Գրագիտությունն ընդլայնում է անձնական հնարավորությունները»,
* 2010 թվական՝ «Գրագիտության նշանակությունը կանանց համար»
* 2011 թվական՝ «Գրագիտություն և աշխարհ»
* 2012 թվական՝ -
* 2013 թվական՝ «Զարգացում դեպի գրագետ 21-րդ դար»
* 2014 թվական՝ «Գրագիտություն և կայուն զարգացում»
* 2015 թվական՝ «Գրագիտություն և կայուն հասարակություն»
* 2016 թվական՝ «Կարդալով անցյալը՝ գրում ենք ապագան»

## Ծանոթագրություններ

## Արտաքին հղումներ
* Գրագիտության միջազգային օրը ՄԱԿ-ի կայքում

Կատեգորիա:Գիր
Կատեգորիա:Գրագիտություն
Կատեգորիա:Կրթություն
Կատեգորիա:ՄԱԿ
Կատեգորիա:ՄԱԿ-ի միջազգային օրեր
Կատեգորիա:Միջազգային օրեր
Կատեգորիա:ՅՈՒՆԵՍԿՕ
Կատեգորիա:Սեպտեմբերի 8
Աղջիկ+վիշապ

**«Աղջիկ + վիշապ»** (), խորհրդային կարճամետրաժ տիկնիկային մուլտիպլիկացիոն ֆիլմ, բեմադրել է Յուրի Տրոֆիմովը 1983 թվականին «Էկրան» ստեղծագործական միությունում Դոնալդ Բիսեթի գրած հեքիաթների մոտիվներով։

## Սյուժե
Ամեն երեկո գիշերը այցելում էր մի փոքրիկ քաղաք, իսկ նրա հետ՝ հանգստությունն ու քունը։ Չէր քնում միայն լապտերավառը․ նա լուսավորում էր քաղաքը։ Փոքրիկ բուն նրան օգնում էր լույսերը վառել․ մեկ է բվերը գիշերը չեն քնում։ Իսկ առավոտյան քաղաքի գլխավոր մարդը՝ քաղաքապետը, հետևում էր, որ լապտերավառը ժամանակին անջատի բոլոր լապտերները․ չէ որ ցերեկը լուսավոր է։ Առավտյան լապերավառը հանգստանում էր, իսկ բուն թռչում էր տանիքին՝ քնելու, և ամեն անգամ արթնացնում էր Դրակոշային։ Դրակոշան վիշապ էր և ապրում էր աղբարկղում։ Շատերը վախենում էին նրանից և չէին ուզում ընկերություն անել նրա հետ, որովհետև նա միշտ իրեն սխալ էր պահում և չգիտեր, թե ինչպես հակառակը սովորի։ Մի անգամ  նա լապտերավառից խլեց թերթը և կերավ, իսկ երբ լապտերավառը փորձեց զայրանալ վիրավորողի վրա, խփեց նրան և այնպես փչեց, որ նա թռավ քաղաքապետի մոտ։ Լապտերավառը նեղացավ և այլևս չցանկացավ վառել լապտերները։

Մի անգամ Դրակոշան հանդիպեց աղջկա, որն իրենից ընդհանրապես չվախեցավ։ Նրանք ընկերացան, և աղջիկը սովորեցրեց նրան տարբեր զվարճալի խաղեր խաղալ։ Եկավ գիշերը, և քաղաքապետը սկսեց անհանգստանալ, թե ով պետք է վառի լապտերները․ չէ որ չի կարելի թողնել քաղաքը մթության մեջ։ Անգամ քաղաքապետը չկարողացավ վառել լապտերները։ Հենց այդ ժամանակ նրա կողքով անցնում էին աղջիկն ու Դրակոշան, և մի լապտեր դիպավ աղջկան։ Դրակոշան զայրացավ լապտերի վրա և պատժեց նեղացնողին՝ վառելով նրան։ Եվ այդ պահին աղջկա գլխում մի հետաքրքիր միտք ծագեց. իսկ ինչո՞ւ Դրակոշան չվառի լապտերները։ Քաղաքապետը շատ ուրախացավ և դադարեց վախենալ Դրակոշայից։ Նա հրավիրեց Դրակոշային լապտերավառ աշխատելու և պարգևատրեց ժամացույցով։ Իսկ Դրակոշան մտածեց, որ անգամ վիշապներին է ընկերությունը երջանկացնում։

## Ստեղծողներ
* Սցենարի հեղինակ՝ Վադիմ Կուրչևսկի
* Տեքստը կարդում է՝ Ալեքսեյ Բատալով
* Բեմադրող ռեժիսոր՝ Յուրի Տրոֆիմով
* Բեմադրող նկարիչներ՝ Յուրի Տրոֆիմով, Բորիս Մորիսեև
* Բեմադրող օպերատոր՝ Եվգենի Տուրևիչ
* Կոմպոզիտոր՝ Վլադիմիր Դաշկևիչ
* Ձայնային օպերատոր՝ Վիտալի Ազարովսկի
* Ֆիլմի վրա աշխատել են Լ. Գեորգիևան, Տ. Մոլոդովան, Լ. Աֆրինան, Ա. Լյարսկին, Գ. Բոգաչովը, Մ. Բոգատսկայան, Ա. Մուլյուկինան, Յու. Օդինցովը, Վ. Սվետկովը, Ա. Կուզնեցովը, Գ. Կրուգլովան, Ի. Գելաշվիլին

## Դ. Բիսեթի հեքիաթներ
Յուրի Տրոֆիմովն Դ. Բիսեթի հեքիաթների հիման վրա ստեղծել է ֆիլմերի շարք Աղջկա ու վիշապի արկածների մասին։ 
* 1983 — «Աղջիկ + վիշապ»
* 1983 — «Ազնվամորու մուրաբան»
* 1984 — «Մոռացված ծննդյան տարեդարձ»
* 1985 — «Կրոկոկոտ»
* 1986 — «Ձնաբուքը սառնարանից»
* 1986 — «Երաժշտության դաս»
* 1987 — «Վնասարարը»

## DVD
Մուտֆիլմը թողարկվել է DVD-ով «Դոնալդ Բիսեթի հեքիաթները» մուլֆիլմերի հավաքածուում։

## Ծանոթագրություններ

## Գրականություն

* 

## Արտաքին հղումներ

* 
* 
* Девочка + дракон (1983) - смотреть или скачать на сайте ВидеоБум

Կատեգորիա:1983 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Խորհրդային մուլտֆիլմեր
Էանիի հնագիտական թանգարան

**Էանիի հնագիտական թանգարան**, գտնվում է Էանի քաղաքում () (Արևմտյան Մակեդոնիա, Հունաստան)

## Էանիի հնագույն քաղաքը
250px|thumb|Տապանաքար Էանիից: Լուվրի թանգարան

Այժմյան Էանի քաղաքը գտնվում է Ալիակմոն գետից ոչ հեռու, Կոզանի քաղաքից 22 կիլոմետր հարավ։ 2010 թվականից սկսած Էանին ունի Կոզանի նոմի պատմական կենտրոնի կարգավիճակ։ Իր անունը ստացել է հնագույն մակեդոնական քաղաքից, որն անվանակոչվել է Էանես, Էանի, Էանա (հուն. Αιάνες, Αιάνη, Αίανα) և պատկանել Էլիմիյա շրջանին ()՝ էանների () կամ էլիմոնտների (հուն․ Ελιμιωτών) նախկին մայրաքաղաքին։ Հնագույն Էանին գտնվում է այժմյան քաղաքից 1,5 կիլոմետր հեռավորության վրա։ Տիրենա մակեդոնական քաղաքի () արքա Էլիմայի որդին՝ Էանոսը, հիշատակվում է որպես էանի քաղաքի հիմնադիր։

## Թանգարան
Թանգարանը բացվել է 1970 թվականին և ունեցել է Էանի անտիկ քաղաքի հնությունների հավաքածու, բայց 1983 թվականին անհրաժեշտություն է առաջացել ընդլայնել թանգարանը՝ նոր ցուցանմուշներ ընդունելու համար։ Պեղումները հաստատել են, որ մ․թ.ա. 2-րդ հազարամյակից մինչև մ. թ. ա. 100 թվականը գոյություն է ունեցել կազմավորված քաղաք, երբ այն լքվել է (հավանաբար՝ երկրաշարժից հետո)։ Պեղվել են կարևոր ճարտարապետական տարրեր, դամբարաններ՝ թվագրված նախապատմական ժամանակներից մինչև հին հելլենիստական դարաշրջան։ Նոր թանգարանի շինարարությունը սկսվել է 1992 թվականին, բայց թանգարանի բացումը հետաձգվել է տարբեր պատճառներով, այդ թվում 1995 թվականի մարտի 13-ի երկրաշարժի պատճառով։ Գտածոները պահվել են տարբեր տեղերում, այդ թվում քաղաքապետարանի շենքում։ Թանգարանի շինարարությունը ավարտվել է 1997 թվականին, բայց 2002 թվականի հոկտեմբերին բացվել են թանգարանի ցուցասրահներից միայն երկուսը։ Այսօր գտնվելով երկհարկանի շենքում՝ Էանիի հնագիտական թանգարանը արտացոլում է հնագույն քաղաքի՝ Էլիմիի մայրաքաղաքի պատմությունը (), որը եղել է Վերին Մակեդոնիայի առավել կարևոր կիսաինքնավար թագավորություններից մեկը։ Թանգարանն ունի ութ ցուցասրահ, (որոնցից միայն երկուսն են բաց այցելուների առաջ), պահասենյակներ, գրասենյակներ, գրադարան, ուրվանկարաման ստուդիա, ցուցադրության/լեկցիայի բազմանպատակ սրահ, մետաղյա և տերակոտայից պատրաստված իրերի կոնսերվացման լաբորատորիա։ 1995 թվականից մինչև 2002 թվականի հոկտեմբեր սրահը պահել է սրբապատկերների հավաքածու, տեքստեր, քարտեզներ և հնությունների պատճեններ։ Կարևոր հավաքածուները ներառում են Ուշբրոնզիդարյան (մ․թ․ա․ 1500-1200), արխաիկ և դասական շրջանների (մ․թ․ա․ 600-500) գտածոներ, որոնք տալիս են կարևոր տեղեկություն շրջանում դորիամակեդոնական ազգությունների առաջացման և Էանիի զարգացման մասին։



Պատկեր:Macedonian_Museums-1-Arx_Aiani-3.jpg|Մ.թ.ա. 6-րդ դարի ոսկյա զարդ
Պատկեր:Macedonian_Museums-1-Arx_Aiani-4.jpg|Մ.թ.ա. 14-րդ դարի անփայլ որմնանկարով անոթներ
Պատկեր:Macedonian_Museums-1-Arx_Aiani-5.jpg|Կորայի կավե արձանիկ (հուն. Κόρη- դուստր, երիտասարդ կին), որը թվագրվում է մ.թ.ա․ 6-րդ դարի երկրորդ կեսին:
Պատկեր:Macedonian_Museums-1-Arx_Aiani-6.jpg|Հին հունական աստվածուհի Աթենասի կավե արձանիկը
Պատկեր:Macedonian_Museums-1-Arx_Aiani-7.jpg|Մ․թ.ա. 14-րդ դարի փայլատ որմնանկարով կավե տակդիր



## Ծանոթագրություններ

## Արտաքին հղումներ
* Hellenic ministry of culture 
* Macedonian heritage 

Կատեգորիա:Հունաստանի թանգարաններ
Կատեգորիա:1970 հիմնադրված թանգարաններ
Կատեգորիա:Հունաստանի հնագիտական թանգարաններ
Կատեգորիա:1970 հիմնադրումներ Հունաստանում
Միխայիլ Ուլյանով (դիվանագետ)

մինի|Միխայիլ Ուլյանով
**Միխայիլ Ուլյանով** (, ), ռուս դիվանագետ։

## Կենսագրություն
1980 թվականին ավարտել է Մոսկվայի միջազգային հարաբերությունների պետական ինստիտուտը։ 1980 թվականից զբաղվում է դիվանագիտական գործուեությամբ։ Տիրապետում է անգլերենին։

* 1980-ից 1986 թվականներին եղել է ԽՍՀՄ արտաքին գործերի նախարարության պատմա-դիվանագիտական վարչության աշխատակից։
* 1986-1990 թվականներին եղել է ԽՍՀՄ արտաքին գործերի նախարարության միջազգային կազմակերպությունների վարչության աշխատակից։
* 1990 թվականից մինչև 1995 թվականը Նյու Յորքում եղել է ՄԱԿ-ի ԽՍՀՄ մշտական ներկայացչության աշխատակից։
* 1995-1998 թվականներ՝ Ռուսաստանի Դաշնության արտաքին գործերի նախարարության միջազգային կազմակերպությունների դեպարտամենտի աշխատակից։
* 1998-2002 թվականներին Բրյուսելում եղել է ՆԱՏՕ-ի Ռուսաստանի մշտական ներկայացչության աշխատակից։
* 2002-2004 թվականներին եղել է Ռուսաստանի Դաշնության արտաքին գործերի նախարարության միջազգային հարաբերությունների դեպարտամանետի բաժանմունքի պետ։
* 2004 թվականի հունվարից մինչև 2006 թվականը սեպտեմբերը Վիեննայի բանակցություններում եղել է Ռուսաստանի Դաշնության արտաքին գործերի նախարարության զինաթափման և անվտանգության հարցերով դեպարտամենտի տնօրեն։
* 2014-2017 թվականներին եղել է Ռուսաստանի Դաշնության արտաքին գործերի նախարարության սպառազինության նկատմամբ վերահսկողության և չտարածման հարցերով դեպարտամենտի տնօրեն։
* 2018 թվականի հունվարի 23-ից Վիեննայում զբաղեցրել է միջազգային կազմակերպությունների Ռուսաստանի Դաշնության մշտական ներկայացուցչի պաշտոնը։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2006 թվականի մայիսի 15)
* 1-ին դասի արտակարգ և լիազոր դեսպանորդ (2010 թվականի մայիսի 1)
* Արտակարգ և լիազոր դեսպան (2017 թվականի փետրվարի 10)

## Ծանոթագրություններ

## Արտաքին հղումներ
* Биография на сайте МИД России
* Биография на сайте Постоянного представительства России при международных организациях в Вене
* Биография постпреда России при организациях в Вене Михаила Ульянова 

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Բանականության խաղեր (հեռուստասերիալ)

**«Բանականության խաղեր»** (), ամերիկյան հեռուստասերիալ, որն ստեղծել է Քայլ Քիլլենը, իսկ գլխավոր դերերը կատարել են Սթիվ Զանը և Քրիստիան Սլեյթերը։ Սյուժեի կենտրոնում երկու եղբայրներ են, որոնք ղեկավարում են տարբեր մարդկանց հատուկ օգնություն տրամադրող արտասովոր կազմակերպություն։ Սերիալը թողարկվել է ABC 2013-2014 թվականների եթերաշրջանում։ Սկզբում հայտարարվել է, որ սերիալի պրեմիերան տեղի է ունենալու 2014 թվականի մարտի 11-ին, բայց «Կին մարդասպաններ» շոուի ձախողումից հետո տեղափոխվել է փետրվարի 25։ Սակայն «Բանականության խաղերը» սերիալը գրավել է ավելի քիչ հեռուստադիտողների, քան «Կին մարդասպանները» և ավելի վաղ փակված «Երջանիկ յոթնյակ» հեռուստասերիալները՝ դառնալով հեռուստաալիքի՝ ամենացածր վարկանիշն ունեցող դրաման։ 2014 թվականի մարտի 27-ին ալիքը փակել է և սերիալը հանել եթերից հինգ դրվագներից հետո։

## Արտադրություն
2012 թվականի սեպտեմբերի սկզբին ABC-ն գնել է առաջին սերիայի սցենարը Քայլ Քիլենից և 20th Century Fox Television-ից, իսկ 2013 թվականի հունվարի 25-ին սկսվել են առաջին սերիայի նկարահանումները, իսկ Միգել Սապոչնիկը հրավիրվել է որպես սերիալի ռեժիսոր։

2013 թվականի փետրվարին սկսել է գլխավոր դերերի քասթինգը։ Փետրվարի 20-ին հայտարարվել է, որ Սթիվ Զանկատարելու է գլխավոր դեր առաջին սերիայում։ Մարտի սկզբին Մեգալին Էչիկանվոկեն և Սեդրիկ Սանդերսը ստացել են գլխավոր հերոսների՝ գործակալության աշխատակիցների կանոնավոր դերերը, իսկ մի քանի օր անց երիտասարդ դերասան Գրեգորի Մարսելն ստացել է ևս մեկ հիմնական դեր առաջին սերիայում։ Մարտի 11-ին հայտարարվել է, որ Քրիստիան Սլեյթերը միացել է առաջին սերիային որպես երկու գլխավոր հերոսներից մեկը, իսկ մեկ շաբաթ անց Ուայն Էվերեթն ստացել է կնոջ գլխավոր դերը։

2013 թվականի մայիսի 10-ին ABC-ն հեռարձակեց առաջին սերիան և պատվիրել սերիալի նկարահանումը 2013-2014 թվականների եթերաշրջանում հեռարձակելու համար՝ նախապես *Influence* աշխատանքային անվանումը դարձնելով *Mind Games*: 2013 օգոստոսի վերջին Ջեյմի Ռեյ Նյումանը միացել է սերիալին կանոնավոր դերով։

## Դերակատարներ
*Սթիվ Զան – Քլարք Էդվարդս
* Քրիստիան Սլեյթեր – Ռոս Էդվարդս
* Մեգալին Էչիկանվոկե – Մեգան Շեյն
* Ուայն Էվերեթ – Քլեր Էդվարդս
* Գրեգորի Մարսել – Մայլս Գուդ
* Սեդրիկ Սանդերս – Լատրել Գրիֆին
* Ջեյմի Ռեյ Նյուման – Սամանթա «Սեմ» Գորդոն

## Ծանոթագրություններ

## Արտաքին հղումներ
* 

Կատեգորիա:Ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Հոգեբանական մանիպուլյացիա
Ջալանդհար

**Ջալանդհար** (, ), քաղաք Հնդկաստանի Փենջաբ նահանգում, Ջալանդհար շրջանի վարչական կենտրոնը։ Ջալանդհարը 1947 թվականից մինչև 1953 թվականը եղել է Փանջաբ նահանգի վարչական կենտրոնը (մինչև մայրաքաղաքի տեղափոխումը Չանդիգարհ)։

## Պատմություն
Ջալանդհարը Փենջաբի հին քաղաքներից մեկն է, որը հայտնի է առնվազն մեր թվարկության 100 թվականից։ Դոաբ Ջալանդհարը (մարզ, գտնվում է Բիաս և Սաթլեջ գետերի միջև) եղել է Ալեքսանդր Մակեդոնացու կայսրության արևելյան եզրը։ Հնում Ջալանդհարի իշխանությունները միավորել են գրեթե բոլոր ստորին դոաբները՝ Ռավի գետից մինչև Սաթլեջ գետը։ Համաձայն Պադամայի պուրանների՝ Ջալանդհար դոաբն իր անունն ստացել է Շիվայի որդու՝ Դանավայի Ջալանդհար թագավորի կողմից։ Նախքան սիկհականությանը տարածումը Ջալանդհարում պաշտվող գլխավոր աստվածը եղել է Շիվան։

Ջալանդհարի մասին ամենավաղ հիշատակումը կատարել է Քուշանական արքա Կանիշկին, որի օրոք մոտավորապես մեր թվարկության 100 թվականին տեղի է ունեցել բուդդայական աստվածաբանների խորհուրդը, որոնք հավաքվել էին բուդդայական տեքստերի հավաքման, համակարգման և աղանդների միջև եղած տարաձայնությունների մեղմացման նպատակով։

Տասներորդ դարի երկրորդ կեսից մինչև 1019 թվականը Ջալանդհարը եղել է հինդուական Շահի իշխանության կազմում։

1551 թվականի նոյեմբերին Ջալանդհարում Հումայուն կայսրի որդի Աքբարն ամուսնացել է իր ազգականուհու՝ Ռուկայա Սուլթան Բեգունի հետ, որը դարձել է իր առաջին և գլխավոր կինը։

16-րդ դարից սկսած Ջալանդհարի մարզում սկսել է տարածվել սիկհականությունը։ 1811 թվականին մահարաջ Ռաջիթ Սինգհը սիկհական համայնքի տեղացի առաջնորդների աջակցությամբ վերահսկողություն է հաստատել Ջալանդհարի դոայի նկատմամբ։ 1845 թվականին Ռանի Ջինդ Քաուրը հռչակվել է սիկհների կայսրուհի և սկսվել է անգլո-սիկհական առաջին պատերազմը։ 1846 թվականի սիկհականներն ստիպված են եղել Ջալանդհար դոաբը զիջել անգլիացիներին։

## Աշխարհագրություն
Ջալանդհարը գտնվում է Բիաս և Սաթլեջ գետերի միջև ընկած ոռոգելի հարթավայրում,։ Միջին բարձրությունը ծովի մակարդակից 228 մետր է։ Քաղաքը գտնվում է Մեծ անիվի ճանապարհին՝ Դելի և Ամրիթսար քաղաքների միջև՝ Ամրիթսարից 90 կիլոմետր, Փենջաբ նահանգի մայրաքաղաք Չինդիգարհից 114 կիլոմետր և Դելիից 375 կիլոմետր հեռավորության վրա։

### Կլիմա
Ջալանդհարի կլիման մերձարևադարձային մուսսոնային է, ցուրտ ձմեռներով և տաք ամառներով։ Ամռան առավելագույն ջերմաստիճանը կազմում է 48°С, նվազագույնը՝ 25°С։ Ձմռան առավելագույն ջերմաստիճանը 19°С է, նվազագույնը՝ −5°С։ Տարեկան միջին տեղումների քանակը մոտավորապես կազմում է 579 միլիմետր (ամենաշատ տեղումները լինում են մուսոնային սեզոնում՝ հուլիս-օգոստոս ամիսներին)

## Բնակչություն
Ըստ 2011 թվականի մարդահամարի՝ բնակչությունը կազմում է 873 725 մարդ։ 
Բնակչության հիմնական լեզուն փանջաբին է, բավական տարածված է նաև անգլերենը։ Բնակչության 54,54 %-ը դավանում է հինդուիզմ, 45,46 %-ը՝ աիկհականություն։

## Տնտեսություն
Գործում են սպորտային ապրանքների, էլեկտրոնիկայի և այլ ապրանքների արտադրություններ։

## Ծանոթագրություններ

Կատեգորիա:Հնդկաստանի քաղաքներ
Բուրրատա

**Բուրրատա** (), իտալական թարմ պանիր, պատրաստվում է գոմեշի կամ կովի կաթից կամ սերուցքից, պատկանում է Մոցարելա պանիրների ընտանիքին։

Առաջին անգամ բուրրատան պատրաստվել է 1920 թվականին՝ Իտալիայում, Անդրիա քաղաքից ոչ հեռու գտնվող «Բյանկինի» () ֆերմայում։ Ներկայումս բուրրատա պանիրը արտադրվում է Ապուլիա, Բազիլիկատա և Կամպանիա շրջաններում։ Իր նուրբ համի շնորհիվ, բուրրատան համեմատաբար կարճ ժամանակահատվածում մեծ ճանաչում ձեռք բերեց և ներկա պահին համարվում է դելիկատես։

Բուրրատայի գնդիկները արտաքինից նման են մոցարելային, բայց ներսից ունեն սերուցքային փափուկ զանգված։ Բուրատայի չոր զանգվածում պարունակում է առնվազն 60% ճարպ, 100 գրամի կալորիականությունը տատանվում է 300 կիլոկալորիայի սահմաններում։

Բուրրատայի պատրաստման ժամանակ տաք պանրի զանգվածը լցնում են պարկի մեջ, որի ներսում նախապես լցված է մոցարելլայի կտորներ։ Պարկի վրա լցնում են սերուցքի հաստ շերտ, իսկ հետո փաթաթում բանանի կանաչ տերևներով, դրանով իսկ ընդգծում են պանրի նուրբ համը։  Բուրրատան ունի հրաշալի համ, սակայն պահպանման ժամկետը կարճ է։ Ավելի լավ է բուրրատայի հետ մատուցել հասած լոլիկ, ձիթապտղի յուղ և թարմ աղացած սև պղպեղ։ Ինչպես նաև համեղ է մեղրով, ավելի լավ է վերցնել թեթև համով և հոտով հեղուկ մեղր։

## Տես նաև
* Մոցարելա

## Արտաքին հղումներ
* Իտալական խոհանոց Ռուսաստանում

Կատեգորիա:Կովի կաթից պանիրներ
Կատեգորիա:Իտալական պանիրներ
Կատեգորիա:Իտալական խոհանոց
Կատեգորիա:1920 հիմնադրումներ
Կեմպեր (շրջան, Ֆրանսիա)

**Կեմպեր** () շրջան () Ֆրանսիայում, այն շրջաններից որոնք գտնվում են Բրետանում։ Կեմպերի գավառ։ Շրջանի բնակչությունը 2016 թվականին կազմել է 322․740 մարդ։ Բնակչության խտությունը կազմում է 143 մարդ/կմ²։ Շրջանի տարածքը կազմում է 2 249․6 կմ²։

## Շրջաններ

Կեմպերի շրջանները և կոդերը INSEE-ում՝

* Արզանո (29002)
* Օդյերն (29003)
* Բանալեկ (29004)
* Բայ (29005)
* Բենոդե (29006)
* Բյոզեկ Կապ Սիզյոն (29008)
* Բրիեկ (29020)
* Կլեդան Կապ Սիզեն (29028)
* Կլոար Կարնոետ (29031)
* Կլոար Ֆուենան (29032)
* Կոմբրի (29037)
* Կոնկարնո (29039)
* Կոնֆոր Մեար (29145)
* Դուարնենե (29046)
* Էդերն (29048)
* Էլիանտ (29049)
* Էրգե Գաբերիկ (29051)
* Լա Ֆորնե Ֆուենան (29057)
* Ֆուենան (29058)
* Գուենակ (29060)
* Գուլյան (29063)
* Գուրլիզոն (29065)
* Գենգա (29066)
* Գիլե սյուր Գուայան (29070)
* Գիլիգոմարկ (29071)
* Գիլվինեկ (29072)
* Սեն (29083)
* Իլ Տյուդա (29085)
* Լե Ժուշ (29087)
* Կերլա (29090)
* Լանդրևարզեկ (29106)
* Լանդյուդալ (29107)
* Լանդյուդեկ (29108)
* Լանգոլան (29110)
* Լոկրոնան (29134)
* Լոկտյուդի (29135)
* Լոկյունոլե (29136)
* Մաալոն (29143)
* Մելգվան (29146)
* Մելակ (29147)
* Մոելան սյուր Մեր (29150)
* Նևե (29153)
* Պենմարկ (29158)
* Պեմերի (29159)
* Պլևան (29161)
* Պլոբանալեկ Լեսկոնիլ (29165)
* Պլոգաստել Սեն Ժերմեն (29167)
* Պլոգոֆ (29168)
* Պլոգոնեկ (29169)
* Պլոմլեն (29170)
* Պլոմյոր (29171)
* Պլոնեի (29173)
* Պլոնեուր Լանվերն (29174)
* Պլուինեկ (29197)
* Պլովան (29214)
* Պլոզևե (29215)
* Պլյուգուֆան (29215)
* Պոնտ Ավեն (29217)
* Պոն Կուրա (29218)
* Պոն լը Աբե (29220)
* Պուլդերգա (29224)
* Պուլդերզիկ (29225)
* Պուլան սյուր Մեր (29226)
* Պրիմելեն (29228)
* Կեմենևան (29229)
* Կերիյան (29230)
* Կեմպեր (29232)
* Կեմպերլե (29233)
* Ռեդենե (29234)
* Ռեկ սյուր Բելոն (29236)
* Ռոսպորդան (29241)
* Սենտ Եվարզեկ (29247)
* Սեն Ժան Տրոլիմոն (29252)
* Սեն Տյուրյան (29269)
* Սենտ Իվի (29272)
* Սկաեր (29274)
* Տուրշ (29281)
* Տրեֆյագա (29284)
* Տրեգենեկ (29292)
* Տրեգյունկ (29293)
* Տրեմեոկ (29296)
* Տրեմևան (29297)
* Տրեոգա (29298)
* Լե Տրևու (29300)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ - Կեմպերի շրջանները։

Կատեգորիա:Ֆրանսիայի շրջաններ
Դարշան (դերասան)

**Հեմանթ Կումար** (), ավելի հայտնի է որպես Դարշան Թհուգուդիպա (, , ), հնդիկ դերասան և պրոդյուսեր, հիմնականում նկարահանվում է կաննադա լեզվով ֆիլմերում։

## Կենսագրություն
Դարշանը (ի ծնե՝ Հեմանթ Կումար) ծնվել է 1977 թվականի փետրվարի 16-ին Կարնատակա նահանգի Պոննամպետ քաղաքում՝ դերասան Թհուգուդերա Շրինիվասի և նրա կնոջ՝ Մինայի ընտանիքում։ Ունի քույր՝ Դիվյան, և եղբայր՝ Դինակարան, որը հետագայում դարձավ ռեժիսոր, սցենարիստ և պրոդյուսեր։

Դարշանը նախնական և միջնակարգ կրթությունը ստացել է Մայսոր քաղաքում։ Թեև հայրը չարագործի դերեր էր խաղում կաննադա լեզվով ֆիլմերում, սակայն տղայի համար երբեք հեշտ չի եղել, քանի որ հայրը դժկամությամբ էր վերաբերում որդու ապագային։ Հակառակ հոր ցանկությանը՝ Դարշանն ընդունվեց Շիմոգա քաղաքի թատերական համալսարան՝ Նինասամ։ Այդտեղ ուսումն ավարտելուց հետո Դարշանը որպես կինոմեխանիկ աշխատել է տարբեր ֆիլմերում՝ նախքան օպերատոր Բ․Ս․ Գովրիշանկարի օգնականը դառնալը։ Որպես դերասան՝ նրա առաջին գործը Ս․ Նարայանի օպերան էր։ Նա նաև օժանդակ դեր է խաղացել «Mahabharatha» ֆիլմում։ Դարշանը էպիզոդիկ և երկրորդական դերերով հանդես է եկել մի շարք այլ ֆիլմերում ևս՝ «Devara Maga», «Ellara Mane Dosenoo», «Bhoothayyana Makkalu», «Mr. Harishchandra»։

## Գործունեություն
Դարշանի առաջին գլխավոր դերը «Majestic» ֆիլմում Դաասայի դերն էր՝ անմեղ երիտասարդի, որը դառնում է հանցագործ։ Ֆիլմն ունեցել է առևտրային հաջողություն։ 2003 թվականին թողարկվեց «Kariya» ֆիլմը, որը ևս հաջողություն ունեցավ։

2008 թվականին թողարկվեց «Gaja» ֆիլմը։ Այն մեծ հաջողություն ունեցավ և շրջադարձային եղավ Դարշանի համար՝ նրան դարձնելով նահանգում բարձր վարձատրվող դերասաններից մեկը։

2014 թվականին թողարկվեց «Ambareesha» ֆիլմը, որը, չնայած քննադատների խառը ակնարկներին, առևտրային հաջողություն ունեցավ։ 2015 թվականին ևս խաղաց հաջողված ֆիլմում՝ «Mr. Airavata»-ում՝ հանդես գալով ոստիկանի դերում։

2016 թվականին թողարկված «Viraat» ֆիլմում Դարշանը մարմնավորեց գործարարի։ Ֆիլմն ունեցավ առևտրային հաջողություն։ Նույն թվականին թողարկված «Jaggu Dada» ֆիլմը, որտեղ Դարշանը մարմնավորում էր ավազակի, քննադատների կողմից արժանացավ բացասական արձագանքների։

2017 թվականին նրա մասնակցությամբ թողարկվեց երկու ֆիլմ՝ «Chakravarthy» և «Tarak», որոնցից մեկը հաջողություն ունեցավ։

Այժմ դերասանը պատրաստվում է «Kurukshetra» ֆիլմի թողարկմանը, որը նկարահանվելու է էպիկական պատմական ֆիլմի ժանրում։ Այն դարձել է կաննադա լեզվով կինեմատոգրաֆիայի պատմության մեջ ամենաթանկարժեք ֆիլմը, որում գլխավոր դերակատարը Դարշանն է։

## Անձնական կյանք
2000 թվականին Դարշանն ամուսնացել է իր բարեկամուհի Վիջայալակշիմիի հետ։ Ունեն մեկ որդի՝ Վինեշը (ծնված 2008 թվականին)։ Դարշանն ունի սեփական մինի-կենդանաբանական այգին, որը գտնվում է Մայսորից ոչ հեռո։

## Ծանոթագրություններ

Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Հնդիկ պրոդյուսերներ